ai4bharat/Pralekha huggingface dataset:
राष्ट्रपति सचिवालय
राष्ट्रपति ने चौधरी चरण सिंह हरियाणा कृषि विश्वविद्यालय के 25वें दीक्षांत समारोह में हिस्सा लिया
राष्ट्रपति श्रीमती द्रौपदी मुर्मु ने आज  हरियाणा के हिसार में चौधरी चरण सिंह हरियाणा कृषि विश्वविद्यालय के 25वें दीक्षांत समारोह में भाग लिया और संबोधित किया।
इस अवसर पर राष्ट्रपति ने कहा कि चौधरी चरण सिंह हरियाणा कृषि विश्वविद्यालय अपनी स्थापना के समय से ही शिक्षा, अनुसंधान और कृषि के विस्तार में महत्वपूर्ण योगदान दे रहा है। आज अगर हरियाणा केंद्रीय पूल के तहत खाद्यान्न भंडार में दूसरा सबसे बड़ा योगदानकर्ता है, तो इसका श्रेय केंद्र और राज्य सरकारों की किसान-हितैषी नीतियों, एचएयू की तकनीकी पहलों और नवीनतम कृषि तकनीकों को अपनाने की इस राज्य के किसानों की इच्छाशक्ति को जाता है।
राष्ट्रपति ने कहा कि आज भारत इतनी बड़ी आबादी होने के बावजूद खाद्यान्न की कमी वाले देश से, खाद्यान्न निर्यातक देश बन चुका है। लेकिन आज कृषि के सामने बढ़ती जनसंख्या, सिकुड़ती कृषि भूमि, गिरता भूजल स्तर, घटती मिट्टी की उर्वरता और जलवायु परिवर्तन जैसी कई चिंताएं हैं जिनका समाधान कृषि पेशेवरों को खोजना होगा। उन्हें पर्यावरण और जैव विविधता को कम से कम नुकसान पहुंचाते हुए हमारी विशाल आबादी को पौष्टिक भोजन उपलब्ध कराने के तरीके खोजने होंगे। कृषि पेशेवरों के लिए यह एक चुनौती भी है और अवसर भी है।
राष्ट्रपति ने कहा कि खेती की लागत कम करने, उत्पादकता बढ़ाने, कृषि को पर्यावरण के अनुकूल और ज्यादा लाभकारी बनाने में प्रौद्योगिकी की महत्वपूर्ण भूमिका है। उन्होंने कहा कि जल कृषि का एक महत्वपूर्ण घटक है लेकिन यह सीमित मात्रा में उपलब्ध है। इसलिए कृषि में जल का विवेकपूर्ण उपयोग अत्यंत आवश्यक है। सिंचाई में प्रौद्योगिकी का अधिक से अधिक उपयोग होना चाहिए ताकि जल संसाधनों का दोहन कम से कम किया जा सके। उन्होंने कहा कि इस तरह की तकनीक के विकास और प्रसार में एचएयू जैसे संस्थानों की भूमिका महत्वपूर्ण है।
राष्ट्रपति ने कहा कि विश्वविद्यालयों को प्रयोगशालाओं की तरह काम करना चाहिए जहां से ज्ञान फैलता है और पूरे समाज को लाभ पहुंचता है। उन्हें यह जानकर बहुत खुशी हुई कि एचएयू किसानों के बीच फसल उत्पादन तकनीकों के प्रसार के लिए ठोस प्रयास कर रहा है। उन्होंने इन प्रयासों को तेज करने का आग्रह किया ताकि देश के लोगों, खासकर हरियाणा के निवासियों को अधिकतम लाभ मिल सके।
राष्ट्रपति ने कहा कि कृषि एक बहुत बड़ा क्षेत्र है। अनाज, फल और दूध उत्पादन, पशुपालन और मत्स्य पालन के अलावा और भी कई उद्योग हैं जो सीधे तौर पर कृषि से जुड़े हैं। भारत एक स्टार्ट-अप हब के रूप में उभरा है। दुनिया का तीसरा सबसे बड़ा स्टार्ट-अप इकोसिस्टम भारत में है। कृषि क्षेत्र कई उद्योगों को कच्चे माल की आपूर्ति करता है। इसलिए यह क्षेत्र स्टार्ट-अप के लिए अपार संभावनाएं प्रदान करता है। उन्हें यह जानकर खुशी हुई कि एचएयू ने इनोवेशन, टेक्नोलॉजी के उन्नयन और कौशल विकास के माध्यम से उद्यमिता को बढ़ावा देने के लिए एक इनक्यूबेशन सेंटर की स्थापना की है। उन्होंने भरोसा जताया कि छात्र इस सकारात्मक वातावरण का लाभ उठाएंगे और देश के विकास में योगदान देंगे।
राष्ट्रपति का भाषण हिंदी में देखने के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.51 करोड़ टीके लगाए जा चुके हैं
बीते चौबीस घंटों में 2,44,178 टीके लगाए गए
भारत में सक्रिय मरीजों की संख्या 1,783 है
सक्रिय मामलों की दर 0.01 प्रतिशत है
स्वस्थ होने की वर्तमान दर 98.81 प्रतिशत है
बीते चौबीस घंटों में 83 लोग स्वस्थ हुए,अब तक स्वस्थ हुए कुल लोगों की संख्या 4,41,50,372 है
पिछले 24 घंटों में 111 नए मामले सामने आए
दैनिक सक्रिय मामलों की दर 0.07 प्रतिशत है
साप्ताहिक सक्रिय मामलों की दर 0.07 प्रतिशत है
अब तक 91.56 करोड़ जांच की जा चुकी हैं,बीते चौबीस घंटों में 1,59,069 जांच की गई
संचार एवं सूचना प्रौद्योगिकी मंत्रालय
दूरसंचार वाणिज्यिक संचार ग्राहक विनियमन -2018 के तहत प्रमुख संस्थाओं द्वारा हेडर और कंटेंट टेम्प्लेट में संशोधन
विभिन्न संस्थाएं जैसे बैंक, अन्य वित्तीय संस्थान, बीमा कंपनियां, व्यापारिक कंपनियां, व्यावसायिक संस्थाएं आदि एसएमएस के माध्यम से दूरसंचार ग्राहकों को वाणिज्यिक संदेश भेजते है। इन संस्थाओं को ट्राई के दूरसंचार वाणिज्यिक संचार ग्राहक विनियमन  2018 विनियमों में प्रमुख संस्थाओं  के रूप में निर्दिष्ट किया गया है।
नियामक ढांचे के अनुसार इस उद्देश्य के लिए कोई भी वाणिज्यिक संचार केवल पेस को सौंपे गए पंजीकृत हेडर का उपयोग करके हो सकता है। हेडर का अर्थ है-वाणिज्यिक संचार भेजने के लिए इन नियमों के अंतर्गत पेस को सौंपा गया एक अल्फान्यूमेरिक स्ट्रिंग।
प्रदाताओं के साथ पंजीकृत सामग्री टेम्पलेट प्राप्त करने के लिए पेस की आवश्यकता होती है। एसएमएस के माध्यम से किसी भी वाणिज्यिक संचार को एक्सेस प्रदाता के साथ पेस द्वारा पंजीकृत सामग्री टेम्पलेट के प्रतिकूल स्क्रबिंग प्रक्रिया के अधीन किया जाता है और यदि यह विफल होता है, तो ऐसे एसएमएस को उपभोक्ताओं को वितरित करने की अनुमति नहीं होती।
भारतीय दूरसंचार विनियामक प्राधिकरण  ने पाया है कि कुछ पेस ने बड़ी संख्या में हेडर और कंटेंट टेम्प्लेट पंजीकृत किए हैं और कभी-कभी कुछ टेलीमार्केटर इनका दुरुपयोग भी करते हैं। इस पर रोक लगाने लिए ट्राई ने 16 फरवरी, 2023 के निर्देश में कहा है कि डीएलटी प्लेटफॉर्म पर सभी पंजीकृत हेडर और कंटेंट टेम्प्लेट के पुन: सत्यापन और निर्देश जारी होने की तारीख से 30 और 60 दिनों के भीतर ऐसे हेडर और कंटेंट टेम्पलेट्स को ब्लॉक कर दिया जाएगा जिनका सत्यापन नहीं हुआ है।
फरवरी 2023 में ट्राई ने आरबीआई, सेबी, एनएचए और सभी केंद्र/राज्य सरकार के विभागों को पत्र लिखकर अनुरोध किया था कि वे अपनी सीमा में आने वाले सभी संस्थानों/विभागों को इस बारे में जानकार बनाएं ताकि हेडर और मैसेज टेम्प्लेट का दुरुपयोग न हो।
यह भी देखा गया है कि कई पेस ने अभी तक हेडर और कंटेंट टेम्प्लेट का सत्यापन पूरा नहीं किया है। पेस द्वारा समय पर कार्रवाई की कमी के कारण, ऐसे पेस को सौंपे गए हेडर और कंटेंट टेम्पलेट का संभावित दुरुपयोग हो सकता है। इसलिए आम जनता को स्पैम और वित्तीय धोखाधड़ी के रूप में असुविधा का सामना करना पड़ सकता है।
हेडर और कंटेंट टेम्पलेट्स के पुन: सत्यापन के लिए पेस द्वारा किसी भी देरी के कारण उनके हेडर, कंटेंट टेम्पलेट्स और संदेशों को अवरुद्ध किया जा सकता है। ट्राई अगले दो सप्ताह में इसकी प्रगति की समीक्षा करेगा और यदि आवश्यक हुआ तो उचित निर्देश भी जारी कर सकता है। इसलिए सभी पेस को हेडर और कंटेंट टेम्पलेट्स के सत्यापन की प्रक्रिया को तुरंत पूरा करना चाहिए।
रक्षा मंत्रालय
भारतीय सेना ने 'भारतमाला' बनाते हुए नौवां 'अंतर्राष्ट्रीय योग दिवस' मनाया
भारतीय सेना ने नौवां अंतरराष्ट्रीय योग दिवस उत्साह के साथ मनाया। सेना ने देश के सभी सीमावर्ती क्षेत्रों में योग का आयोजन करके एक 'भारतमाला' बनाई गई। यह भारतमाला डोंग के पूर्वी छोर से लेकर, जहां सूर्य की पहली किरणें भारत में पड़ती हैं, राजस्थान के लोंगेवाला के रेत के टीलों, जहां 1971 का भीषण युद्ध हुआ था, तक बनाई गई थी। उसी प्रकार, यह सियाचिन की हिमाच्छादित ऊंचाइयों से कन्याकुमारी के दक्षिणी सिरे और अंडमान एवं निकोबार द्वीप समूह तक थी। इस कार्यक्रम में सैनिकों, परिवारों सहित बच्चों और रक्षा नागरिकों ने सक्रिय रूप से भाग लिया। सभी स्थानों पर स्थानीय लोगों की भी योग गतिविधियों में सक्रिय रूप से भागीदारी देखने को मिली।
थल सेनाध्यक्ष जनरल मनोज पांडे करियप्पा परेड ग्राउंड, दिल्ली कैंट, नई दिल्ली में आयोजित सामूहिक योग कार्यक्रम में मुख्य अतिथि थे। सेना प्रमुख की भागीदारी ने सभी को योग को दैनिक आदत बनाने के लिए प्रोत्साहित किया। प्रगाढ़ होती भारत-अफ्रीका साझेदारी को कायम रखते हुए, संयुक्त राष्ट्र  मिशन क्षेत्रों और विदेशों में अन्य प्रशिक्षण टीमों में तैनात भारतीय सेना की टुकड़ियों के माध्यम से अफ्रीकी देशों में भी आउटरीच कार्यक्रम का आयोजन किया गया।
युगों से भारतीय संस्कृति और लोकाचार में गहराई से समाए हुए, योग को अपने विविध अवतारों में विश्वव्यापी स्वीकृति मिली है। योग के मुक्तिदायी और उपचारात्मक प्रभावों को वैज्ञानिक समुदाय ने भी स्वीकार किया है। सैनिकों की तैनाती के स्थान की परवाह किए बिना, भारतीय सेना योग प्रोटोकॉल को अपनी दैनिक गतिविधियों का हिस्सा बनाने में हमेशा सबसे आगे रही है। राष्ट्रीय प्रयास के एक भाग के रूप में, भारतीय सेना की नियमित रूप से स्थानीय आबादी, विशेष रूप से दूरदराज के सीमावर्ती क्षेत्रों में जागरूकता फैलाने और योग के प्रसार के लिए कार्यशालाओं का आयोजन करने में सहभागिता रही है।
पर्यावरण, वन एवं जलवायु परिवर्तन मंत्रालय
जी20 की तीसरी पर्यावरण एवं जलवायु स्थिरता कार्य समूह  की बैठक 21-23 मई, 2023 को मुंबई में आयोजित होगी
मुंबई, 20 मई 2023: तीसरी पर्यावरण एवं जलवायु स्थिरता कार्य समूह  की बैठक 21 से 23 मई, 2023 को मुंबई में आयोजित की जाएगी। इस बैठक का मुख्य केंद्र प्रमुख विषय के इर्द-गिर्द होने वाली चर्चाओं को अधिक परिणाम संचालित दृष्टिकोण के साथ आगे बढ़ाने पर होगा।
बैठक का तीन दिवसीय आयोजन मुंबई के जुहू में समुद्र तट की सफाई पर आयोजित एक कार्यक्रम के साथ शुरू होगा, इसके बाद एक अन्य कार्यक्रम ओशन 20 डायलॉग होगा। यह समुद्र तट की सफाई के प्रति जागरूकता बढ़ाने और हमारे सागरीय तटों तथा महासागरों की सुरक्षा में सामुदायिक भागीदारी की भूमिका पर नागरिकों को संवेदनशील बनाने के उद्देश्य से की गई एक पहल है। इंडोनेशिया की अध्यक्षता में आयोजित शिखर बैठक के दौरान शुरू किए गए ओशन 20 प्लेटफॉर्म का लक्ष्य समुद्र की समस्याओं के समाधान के लिए विचार एवं कार्रवाई को आगे बढ़ाना है। इसकी निरंतरता सुनिश्चित करने और आगे की पहल का विस्तार करने के लिए भारत की अध्यक्षता में तीसरे ईसीएसडब्ल्यूजी में ओशन 20 डायलॉग की मेजबानी करके सक्रिय नेतृत्व का प्रदर्शन किया जा रहा है, जिसके माध्यम से ब्लू इकोनॉमी के तीन महत्वपूर्ण स्तंभों पर ध्यान केंद्रित किया जाएगा। इन दोनों कार्यक्रमों के आयोजन का उद्देश्य एक स्थायी व जलवायु अनुकूल ब्लू इकोनॉमी को बढ़ावा देना है।
बैठक के पहले दिन के सत्रों में ब्लू इकोनॉमी के विभिन्न पहलुओं को शामिल किया जाएगा। दिन का पहला सत्र ब्लू इकोनॉमी के लिए विज्ञान, प्रौद्योगिकी एवं नवाचार पर आयोजित होगा। अगला सत्र नीति, शासन व भागीदारी पर केंद्रित होगा, जिसमें समापन सत्र ब्लू इकोनॉमी के लिए ब्लू फाइनेंस मैकेनिज्म स्थापित करने पर होगा। इन सत्रों के साथ एक पैनल चर्चा के लिए भी तैयारियां की गई हैं, जिसके बाद दर्शकों के साथ बातचीत का आयोजन भी होगा। इस विचार-विमर्श का उद्देश्य महासागरों के कल्याण की दिशा में कार्य करना और उन्हें होने वाले नुकसान को दूर करने तथा हमारे समुद्री संसाधनों की रक्षा के लिए सचेत प्रयास करने की आवश्यकता है।
तीसरी पर्यावरण एवं जलवायु स्थिरता कार्य समूह  की बैठक के अगले दो दिनों में मंत्रिस्तरीय विज्ञप्ति के मसौदे पर विचार-विमर्श होगा, जिसमें जी20 देशों के बीच आम सहमति प्राप्त करने की दिशा में वार्तालाप किया जाएगा। सीमित उपस्थिति वाला सत्र चौथी ईसीएसडब्ल्यूजी के लिए आगामी टिप्पणी के साथ संपन्न होगा
भारत की जी20 अध्यक्षता के तहत पर्यावरण एवं जलवायु स्थिरता समूह  का लक्ष्य महासागरों के स्थायी प्रबंधन व समुद्री जैव विविधता के संरक्षण के लिए अत्याधुनिक समाधान विकसित करने के उद्देश्य से जी20 देशों के बीच सहयोग बढ़ाना है। बैठकों में लगातार वैश्विक प्रयासों और वर्तमान परिदृश्य को समझ कर आगे बढ़ने के लिए तत्काल कार्रवाई की आवश्यकता को रेखांकित किया गया है।
तीसरी ईसीएसडब्ल्यूजी बैठक जी20 राष्ट्र, आमंत्रित देशों और अंतर्राष्ट्रीय संगठनों के सतत व लचीले भविष्य के प्रयासों को बढ़ावा देने की दिशा में एक महत्वपूर्ण कदम है। पर्यावरण, वन एवं जलवायु परिवर्तन मंत्रालय सभी हितधारकों के साथ प्राथमिकता वाले क्षेत्रों में से प्रत्येक के तहत परिणाम प्राप्त करने और सभी के लिए एक स्थायी तथा लचीला भविष्य प्राप्त करने के उद्देश्य से कार्य करने के लक्ष्य के साथ प्रतिबद्ध है।
राष्ट्रपति सचिवालय
अटल टिंकरिंग लैब मैराथन 2018 में अविष्कार करने वाले छात्रों के एक समूह ने राष्ट्रपति से भेंट की
अटल टिंकरिंग लैब मैराथन 2018 में अविष्कार करने वाले छात्रों के एक समूह ने आज  राष्ट्रपति भवन में राष्ट्रपति श्री राम नाथ कोविंद से भेंट की।
नवोन्मेष करने वाले छात्रों को संबोधित करते हुए, राष्ट्रपति ने इस बात पर खुशी जाहिर की कि इन छात्रों का चयन देश भर के 2700 स्कूलों के करीब 50,000 छात्रों में से सर्वश्रेष्ठ अविष्कारकों के रूप में हुआ है। राष्ट्रपति इन छात्रों द्वारा प्रदर्शित अविष्कारों को देखकर बेहद प्रभावित हुए। उन्होंने कहा कि वह यह देखकर अचंभित हैं कि यदि इस देश के युवाओं को अवसर दिया जाए तो वह क्या-क्या हासिल कर सकते हैं। आज हमें दुनिया में कठिन चुनौतियों का सामना करना पड़ रहा है लेकिन हमारे पास ऐसे युवा हैं जो इन समस्याओं का समाधान ढूंढने के लिए अलग तरह से सोचने के लिए तैयार हैं।
अटल नवोन्मेष मिशन द्वारा किए गए कार्य और अटल टिंकरिंग लैब की सराहना करते हुए, राष्ट्रपति ने कहा कि हमें एक ऐसी प्रणाली प्रदान करने की आवश्यकता है जहां इन युवा मस्तिष्कों के अविष्कारों को आगे बढ़ाया जा सके।
छात्रों को टिंकर और नवोन्मेष के लिए प्रोत्साहित कर, हम ऐसी पीढ़ी को प्रोत्साहित कर रहे हैं जो आत्मनिर्भर और साधन सम्पन्न होगी। एक ऐसी पीढ़ी जो सिर्फ नौकरी की मांग नहीं करती हो बल्कि नौकरियां सृजित करती हो। उन्होंने आशा व्यक्त की कि ये युवा लड़के और लड़कियां एक दिन सफल उद्यमी बनेंगे।
राष्ट्रपति का भाषण देखने के लिए यहां क्लिक करें :
प्रधानमंत्री कार्यालय
प्रधानमंत्री ने श्री पीवी चलपति राव के निधन पर शोक व्यक्त किया
प्रधानमंत्री श्री नरेन्द्र मोदी ने भाजपा के वरिष्ठ राजनेता श्री पीवी चलपति राव के निधन पर शोक व्यक्त किया है।
एक ट्वीट में श्री मोदी ने कहा हैः
“श्री पीवी चलपति राव गारू को उनकी उत्कृष्ट सेवा और राष्ट्रभक्ति के लिये सदैव स्मरण किया जायेगा। वे असंख्य भाजपा कार्यकर्ताओं के लिये प्रेरणा-स्रोत बने रहेंगे। उनके निधन से व्यथित हूं। उनके परिवार वालों और प्रशंसकों के प्रति संवेदनायें। ओम् शांति।”
प्रधानमंत्री कार्यालय
प्रधानमंत्री ने फ्रांस के राष्ट्रपति से मुलाकात की
प्रधानमंत्री श्री नरेन्द्र मोदी ने 10 सितंबर 2023 को नई दिल्ली में जी-20 शिखर सम्मेलन के अवसर पर फ्रांस के राष्ट्रपति महामहिम श्री इमैनुएल मैक्रों के साथ दोपहर के भोजन पर द्विपक्षीय बैठक की। उल्लेखनीय है कि प्रधानमंत्री श्री नरेन्द्र मोदी ने 14 जुलाई 2023 को फ्रांसीसी राष्ट्रीय दिवस के अवसर पर विशिष्ट अतिथि के रूप में हिस्सा लिया था। वे जुलाई 2023 को पेरिस गए थे। इस सिलसिले में भारत-फ्रांस रणनीतिक साझेदारी की 25वीं वर्षगांठ भी मनाई गई थी। राष्ट्रपति मेक्रों इस यात्रा के बाद भारत पधारे हैं।
राष्ट्रपति मैक्रों ने भारत की जी-20 अध्यक्षता की सफलता पर प्रधानमंत्री को बधाई दी। प्रधानमंत्री ने इस संबंध में फ्रांस के समर्थन के लिए राष्ट्रपति मैक्रों को धन्यवाद दिया।
दोनों शीर्ष नेताओं ने द्विपक्षीय संबंधों पर चर्चा और उनकी समीक्षा की। 'होराइजन 2047' रोडमैप, हिंद-प्रशांत रोडमैप और प्रधानमंत्री की हाल की पेरिस यात्रा से जो परिणाम प्राप्त हुए, इस क्रम में भी दोनों राजनेताओं ने चर्चा की। दोनों ने रक्षा, औद्योगिक और स्टार्ट-अप सहयोग सहित अंतरिक्ष, एसएमआर और एएमआर प्रौद्योगिकियों के संयुक्त विकास के लिए साझेदारी पर चर्चा की। चर्चा में परमाणु ऊर्जा, डिजिटल सार्वजनिक अवसंरचना, महत्वपूर्ण प्रौद्योगिकी, कनेक्टिविटी, ऊर्जा, जलवायु परिवर्तन, शिक्षा के क्षेत्रों में सहयोग के लक्ष्यों के कार्यान्वयन, राष्ट्रीय संग्रहालय और लोगों के बीच मेल-मिलाप विषय भी शामिल थे।
दोनों राजनेताओं ने हिंद-प्रशांत क्षेत्र सहित महत्वपूर्ण अंतरराष्ट्रीय और क्षेत्रीय विकास पर विचारों का आदान-प्रदान किया तथा संशोधित बहुपक्षवाद की आवश्यकता पर जोर दिया। उन्होंने भारत-मध्य पूर्व-यूरोप आर्थिक गलियारे  की घोषणा का स्वागत किया और इसके कार्यान्वयन के लिए मिलकर काम करने का संकल्प लिया।
राष्ट्रपति मैक्रों ने भारत के सफल चंद्रयान-3 मिशन के लिए प्रधानमंत्री को बधाई दी। दोनों नेताओं ने भारत-फ्रांस अंतरिक्ष सहयोग के छह दशकों का स्मरण किया।
वित्त मंत्रालय
सीजीएसटी पूर्वी दिल्ली कमिश्नरेट ने सरकारी खजाने की 392 करोड़ रुपये से अधिक की धोखाधड़ी के आरोप में दो को गिरफ्तार किया
केंद्रीय वस्तु एवं सेवा कर  आयुक्तालय, दिल्ली  के अधिकारियों ने फर्जी बिलिंग मामलों को जड़ से उखाड़ फेंकने के अपने सतत प्रयास में एक और सफलता हासिल की जब जांच के बाद फर्जी फर्मों के बड़े पैमाने पर चल रहे नेटवर्क का पता चला और वस्तु एवं सेवा कर  के फर्जी इनपुट टैक्स क्रेडिट  का फायदा उठाने का मामला सामने आया । श्री नरेश ढौंडियाल नाम के शख़्स द्वारा पेशे से चार्टर्ड अकाउंटेंट श्री देवेंद्र कुमार गोयल की मददसे फर्जी कंपनियों का यह नेटवर्क संचालित किया जा रहा था । श्री नरेश ढौंडियाल औरश्री देवेंदर कुमार गोयल दोनों ही एस्सेल ग्रुप के पूर्व कर्मचारी हैं ।वर्तमान में हालांकि वे एस्सेल समूह के साथ आधिकारिक तौर पर काम नहीं कररहे हैं, किंतु यह लोग इस समूह को अमान्य आईटीसी पर पारित कर रहे हैं। जांच से पता चलता है कि वास्तविक दिखने वाली फर्जी मध्यस्थ कंपनियों की एक श्रृंखला गैर-मौजूद और फर्जी फर्मों से किसी भी माल या सेवाओं कीवास्तविक आपूर्ति के बग़ैर फ़र्ज़ी आईटीसी एस्सेल समूह की कंपनियों को देने केलिए बनाई गई थी । यह जाहिर तौर पर एस्सेल समूह को जीएसटी के अमान्य इनपुटटैक्स क्रेडिट का लाभ उठाने, आयकर से बचने के लिए तथा अपनी सूचीबद्धकंपनियों के शेयर मूल्यों को बढ़ाने हेतु अपने कारोबार को बढ़ाकर सक्षम बनाने के लिए किया गया था ।
श्री नरेश ढोंडियाल नेएस्सेल समूह के लिए कई फर्जी मध्यस्थ कंपनियों को शामिल किया जबकि श्री देवेंद्र कुमार गोयल, चार्टर्ड अकाउंटेंट ने ऐसी फर्जी मध्यस्थता कंपनियों के लिए विभिन्न अन्य फर्जी और गैर-मौजूद फर्मों के फर्जी इनवॉइस का इंतज़ाम किया । ऐसी फर्जी मध्यस्थ कंपनियों द्वारा पास किए गए कुल फर्जी इनपुटटैक्स क्रेडिट की मात्रा 92.18 करोड़ रुपये होना निर्धारित किया गया है, जबकि समूचे विशाल नेटवर्क से संबंधित अन्य फर्जी और गैर-मौजूद फर्मों द्वारा पास कुल फर्जी इनपुट टैक्स क्रेडिट 300 करोड़ रुपये से अधिक होने कीबात सामने आई है । इस तरह सिंडिकेट ने किसी भी वस्तु या सेवाओं कीवास्तविक आपूर्ति के बिना 3,000 करोड़ रुपये की फर्जी इनवॉइस जारी करसरकारी खजाने को 392 करोड़ रुपये से अधिक का चूना लगाया है, जिसकी मात्राजांच में और बढ़ने की संभावना है । यह बताना प्रासंगिक है कि मेसर्सवर्टिलिंक मीडिया सॉल्यूशंस प्राइवेट लिमिटेड ने चोरी की बात स्वीकार की है और स्वेच्छा से 2.5 करोड़ रुपये जमा किए हैं ।
श्री नरेश ढौंडियाल और चार्टर्ड अकाउंटेंट श्री देवेंदर कुमार गोयल ने सरकारी खजाने को चूना लगाने की नीयत से गहरी आपराधिक साज़िश रची एवं जानबूझकर सीजीएसटी अधिनियम कीधारा 132     के अंतर्गत निर्दिष्ट अपराध किया जो कि धारा 132 के प्रावधानों के अनुसार संज्ञेय एवं ग़ैर जमानती अपराध है तथाअधिनियम की धारा 132 की उप धारा 1 के खंड  के तहत दंडनीय है । श्री नरेशढौंडियाल और चार्टर्ड अकाउंटेंट श्री देवेंदर कुमार गोयल को सीजीएसटी अधिनियम, 2017 की धारा 69  के तहत गिरफ्तार किया गया है और 04-03.2021 को ड्यूटी मजिस्ट्रेट के समक्ष पेश किया गया है, जिन्हें 18-03-2021 तक 14 दिनों की न्यायिक हिरासत में भेज दिया गया है । मामले में आगे की जांच की जा रही है ।
यहां यह बताना प्रासंगिक है कि जीएसटी केंद्रीय कर की शुरुआतसे लेकर अब तक दिल्ली जोन ने 4,450.86 करोड़ रुपये से अधिक की जीएसटी चोरी से जुड़े विभिन्न मामलों में 30 गिरफ्तारियां की हैं ।
वित्त मंत्रालय
आयकर विभाग ने कोलकाता में तलाशी ली
आयकर विभाग ने 05.02.2021 को कोलकाता स्थित विभिन्न समूहों मसलन फार्मास्युटिकल मैन्युफैक्चरिंग, डायग्नोस्टिक सर्विसेज और अस्पताल के कारोबार से जुड़ों समूहों के यहां तलाशी ली और जब्ती की कार्रवाई की। विभागीय डेटाबेस में उपलब्ध आंकड़ों, उनके वित्तीय विवरणों का विश्लेषण, बाजार की खुफिया जानकारी और पूछताछ के आधार पर मामले सामने आए थे। कोलकाता, हरिद्वार और भुवनेश्वर में 17 से अधिक परिसरों में तलाशी और जब्ती की कार्रवाई की गई।
तलाशी अभियान के दौरान फर्जी शेयर पूंजी, ऋण, नकदी में संपत्ति के नवीकरण में किए गए व्यय आदि के लिए उपयोग किए जा रहे विभिन्न मुखौटा संस्थाओं का खुलासा करने के सबूतों का खुलासा हुआ है। तलाशी, पूछताछ और जांच पड़ताल के दौरान यह पाया गया कि इन समूहों ने बेहिसाब संपत्ति हासिल करने के लिए मुखौटा संस्थाओं और दस्तावेजों का इस्तेमाल किया। समूह को नकद ऋण की सुविधा देने में लगे एक ब्रोकर को भी ऑपरेशन के दौरान पकड़ा गया, जिसने लेनदेन की पुष्टि की।
छानबीन के दौरान अब तक कुल 300 करोड़ रुपये की आय को छिपाने का मामला पता चला। 87 लाख रुपये की नकदी और 61 लाख रुपये के आभूषण जब्त किए गए हैं। आठ बैंक लॉकर पर रोक लगा दी गई है। 50 करोड़ रुपये की अघोषित आय की बात भी स्वीकार की गई है।
मामले में आगे की जांच जारी है।
गृह मंत्रालय
पद्म पुरस्कार-2024 के लिए नामांकन 15 सितंबर, 2023 तक
गणतंत्र दिवस, 2024 के अवसर पर घोषित किए जाने वाले पद्म पुरस्कार 2024 के लिए ऑनलाइन नामांकन/सिफारिशें 1 मई 2023 से प्रारंभ हो चुकी हैं। पद्म पुरस्कारों के लिए नामांकन की अंतिम तिथि 15 सितंबर, 2023 है। पद्म पुरस्कारों के लिए नामांकन/सिफारिशें राष्ट्रीय पुरस्कार पोर्टल  पर ऑनलाइन प्राप्त की जाएंगी।
पद्म पुरस्कार, अर्थात पद्म विभूषण, पद्म भूषण और पद्म श्री देश के सर्वोच्च नागरिक अलंकरणों में शामिल हैं। वर्ष 1954 में स्थापित इन पुरस्कारों की घोषणा प्रतिवर्ष गणतंत्र दिवस के अवसर पर की जाती है। इन पुरस्कारों के अंतर्गत ‘उत्कृष्ट कार्य’ के लिए सम्मानित किया जाता है तथा ये कला, साहित्य एवं शिक्षा, खेल, चिकित्सा, समाज सेवा, विज्ञान एवं इंजीनियरिंग, लोक कार्य, सिविल सेवा, व्यापार एवं उद्योग आदि जैसे सभी क्षेत्रों/विषयों में विशिष्ट और असाधारण उपलब्धियों/सेवा के लिए प्रदान किए जाते हैं। सभी व्यक्ति जाति, व्यवसाय, स्थिति या लिंग के भेदभाव के बिना इन पुरस्कारों के लिए पात्र है। डॉक्टरों और वैज्ञानिकों को छोड़कर सार्वजनिक क्षेत्र के उपक्रमों में काम करने वाले कर्मचारियों सहित सरकारी कर्मचारी पद्म पुरस्कारों के लिए पात्र नहीं हैं।
सरकार पद्म पुरस्कारों को 'जनता के पद्म' में बदलने के लिए प्रतिबद्ध है। इसलिए सभी नागरिकों से अनुरोध है कि वे नामांकन/सिफारिशें करें, इसमें स्व-नामांकन भी शामिल है। महिलाओं, समाज के कमजोर वर्गों, अनुसूचित जातियों और अनुसूचित जनजातियों, दिव्यांग लोगों तथा समाज की नि:स्वार्थ सेवा करने वाले लोगों में से उन प्रतिभावान व्यक्तियों की पहचान हेतु मिलकर प्रयास किये जायें, जिनकी उत्कृष्टता और उपलब्धियां वास्तव में सम्मान की हकदार हैं।
नामांकन/सिफारिशों में उपर्युक्त पोर्टल पर उपलब्ध प्रारूप में निर्दिष्ट सभी प्रासंगिक विवरण शामिल होने चाहिए, जिनमें अनुसंशित व्यक्ति की संबंधित क्षेत्र/विषय में विशिष्ट और अनन्य उपलब्धियों/सेवाओं का स्पष्ट उल्लेख करने वाला एक व्याख्यात्मक प्रशस्ति-पत्र  भी हो।
इस संबंध में विस्तृत विवरण गृह मंत्रालय की वेबसाइट  पर ‘पुरस्कार और पदक’ शीर्षक के अंतर्गत और पद्म पुरस्कार पोर्टल  पर उपलब्ध हैं। इन पुरस्कारों से संबंधित संविधि और नियम वेबसाइट पर उपलब्ध लिंक https://padmaawards.gov.in/AboutAwards.aspx पर उपलब्ध हैं।
प्रधानमंत्री कार्यालय
प्रधानमंत्री ने श्री कल्याण सिंह के निधन पर शोक व्यक्त किया
प्रधानमंत्री श्री नरेन्द्र मोदी ने उत्तर प्रदेश के पूर्व मुख्यमंत्री, राज्यपाल एवं वरिष्ठ नेता श्री कल्याण सिंह जी के निधन पर गहरा शोक व्यक्त किया है।
एक के बाद एक कई ट्वीट करते हुए प्रधानमंत्री ने कहा;
‘इस दुख को व्यक्त करने के लिए मेरे पास शब्द नहीं हैं।कल्याण सिंह जी... राजनेता, वरिष्ठ प्रशासक, जमीनी नेता और बहुत अच्छे इंसान। वह अपने पीछे उत्तर प्रदेश के विकास के लिए एक अमिट योगदान छोड़ गए हैं। उनके बेटे श्री राजवीर सिंह से बात की और संवेदना व्यक्त की। ओम शांति।
भारत के सांस्कृतिक उत्थान में कल्याण सिंह जी के योगदान के लिए आने वाली पीढ़ियां हमेशा उनकी आभारी रहेंगी। भारतीय मूल्यों में उनकी गहरी आस्था थी और वह हमारी सदियों पुरानी परंपराओं पर गर्व किया करते थे।
कल्याण सिंह जी ने समाज के वंचित वर्ग के करोड़ों लोगों को आवाज दी। उन्होंने किसानों, युवाओं और महिलाओं के सशक्तिकरण की दिशा में कई प्रयास किए।’
एमजी/एएम/एएस
(
प्रधानमंत्री कार्यालय
प्रधानमंत्री कल महाराष्ट्र के शिरडी का दौरा करेंगे
प्रधानमंत्री श्री नरेन्द्र मोदी कल 19 अक्टूबर, 2018 को महाराष्ट्र के शिरडी का दौरा करेंगे।
प्रधानमंत्री श्री नरेन्द्र मोदी इस दौरान श्री साईंबाबा संस्थान ट्रस्ट के विभिन्न विकास कार्यों की आधारशिला रखे जाने के मद्देनजर एक पट्टिका का अनावरण करेंगे। प्रधानमंत्री श्री साईंबाबा समाधि का शताब्दी वर्ष मनाये जाने के मद्देनजर चांदी का सिक्का भी जारी करेंगे।
श्री नरेन्द्र मोदी एक सार्वजनिक समारोह के दौरान महाराष्ट्र में प्रधानमंत्री आवास योजना- ग्रामीण  के लाभार्थियों के गृह प्रवेश को ध्यान में रखते हुए उन्हें चाबियां सौंपेंगे। प्रधानमंत्री इस अवसर पर उपस्थित जन समूह को संबोधित भी करेंगे।
प्रधानमंत्री श्री साईंबाबा समाधि से जुड़े मंदिर परिसर का भी मुआयना करेंगे।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 85.60 करोड़ वैक्सीन की खुराकें लगाई गई हैं
सक्रिय मामले कुल मामलों के 1 प्रतिशत से कम हैं,वर्तमान में 0.90 प्रतिशत
भारत में वर्तमान में 3,03,476 सक्रिय मामले हैं
पिछले 24 घंटों के दौरान भारत में 28,326 नए मामले सामने आए
वर्तमान में रिकवरी दर 97.77 प्रतिशत है
पिछले 24 घंटों के दौरान 26,032 रोगी स्वस्थ हुए, देश भर में अभी तक कुल 3,29,02,351 मरीज स्वस्थ हुए
साप्ताहिक पॉजिटिविटी दर वर्तमान में 1.98 प्रतिशत है; पिछले 93 दिनों से 3 प्रतिशत से कम है
दैनिक पॉजिटिविटी दर 1.90 प्रतिशत है,पिछले 27 दिनों से 3 प्रतिशत से कम
अभी तक कुल 56.32 करोड़ जांचें की जा चुकी हैं